b'\n_START_ARTICLE_\nHrvatska izvje\xc5\xa1tajna novinska agencija\n_START_PARAGRAPH_\nHrvatska izvje\xc5\xa1tajna novinska agencija (Hina) hrvatska je novinska agencija sa sjedi\xc5\xa1tem u Zagrebu.\n_START_SECTION_\nPovijest\n_START_PARAGRAPH_\nUtemeljena je Zakonom o Hini koji je usvojen u Hrvatskom saboru 26. srpnja 1990. Prvu vijest Hina je emitirala 17. kolovoza 1990._NEWLINE_Novim Zakonom o Hini iz listopada 2001. ona je preustrojena u javnu ustanovu Republike Hrvatske._NEWLINE_Hina mo\xc5\xbee u skladu sa Zakonom i Statutom osnivati u zem\xc2\xadlji i inozemstvu podru\xc5\xbenice \xe2\x80\x93 dopisni\xc5\xa1tva.\n_START_SECTION_\nDjelatnost\n_START_PARAGRAPH_\nDjelatnost je Hine prikup\xc2\xadlja\xc2\xadnje i raza\xc5\xa1i\xc2\xadlja\xc2\xadnje \xc5\xa1to potpunijih \xc4\x8di\xc2\xadnjeni\xc4\x8dnih i objektivnih novinsko-agencijskih informacija o zbi\xc2\xadva\xc2\xadnjima u Republici Hrvatskoj i svijetu za potrebe medija i drugih sudionika dru\xc5\xa1tvenoga, politi\xc4\x8dkoga, kulturnog i gospodarskog \xc5\xbeivota. Tu djelatnost Hina obav\xc2\xadlja kao javnu slu\xc5\xbebu samo u slu\xc4\x8dajevima elementarnih nepogoda, epidemija, izvanrednog ili ratnog sta\xc2\xadnja._NEWLINE_Svoje op\xc4\x87e servisne vijesti i informacije Hina je du\xc5\xbena staviti na raspolaga\xc2\xadnje svim pretplatnicima u Republici Hrvatskoj pod jednakim uvjetima.'